VDSS Sklep Psp 215/2022
Sodna praksa Višjega delovnega in socialnega sodišča, 2023-01-18

Edo Škrabec (preds.), Nada Perič Vlaj (poroč.), mag. Lilijana Strban

stroški prihoda priče na sodišče - nadomestilo plače - odmera stroškov

Ker priča ni navedla ali izkazala okoliščin, ki bi utemeljevale potrebo po opustitvi vožnje z javnim prevoznim sredstvom, ji je sodišče potne stroške za prihod na sodišče in nazaj priznalo v višini izdatkov za potovanje s potniškim vlakom.

Ob smiselni uporabi določbe drugega odstavka 68. člena ZDSS-1, po katerem v socialnih sporih stroške za izvedbo dokazov z izvedencem vedno nosi tožena stranka, je sodišče potne stroške in nadomestilo plače za izvedeno pričo, ki je osebna zdravnica tožnice in je bila zaslišana v povezavi s tožničinim zdravstvenim stanjem, naložilo v plačilo tožencu.

I. Tožena stranka je dolžna priči A. A. plačati potne stroške za pričanje na naroku dne 2. 12. 2022 v višini 19,20 EUR, v roku 8 dni od prejema tega sklepa na njen osebni račun.

II. Tožena stranka je dolžna Zdravstvenemu domu B., ..., plačati nadomestilo plače za A. A. v višini 235,73 EUR v roku 8 dni od prejema tega sklepa na TRR št. ..., sklic ..., odprt pri UJP ...

III. Pritožba zoper ta sklep ne zadrži njegove izvršitve.

1. Dr. A. A., stanujoča ..., je bila zaslišana kot izvedena priča na naroku 2. 12. 2022. Na naroku je priglasila potne stroške za prihod na narok z osebnim vozilom ter povračilo nadomestila plače.

2. Pravna podlaga za povračilo potnih stroškov in izgubljenega zaslužka je določena v 242. členu Zakona o pravdnem postopku

(ZPP) v zvezi z 19. členom Zakona o delovnih in socialnih sodiščih

(ZDSS-1) in v določbah Pravilnika o povrnitvi stroškov v pravdnem postopku

3. V prvem odstavku 5. člena Pravilnika je določeno, da potni stroški obsegajo stroške za prevoz z javnimi prevoznimi sredstvi oz. stroške za prevožene kilometre z lastnim prevoznim sredstvom. Stroški za prevožene kilometre se v skladu z 9. členom Pravilnika povrnejo samo za pot, na kateri ne vozi javno prevozno sredstvo oziroma če javno prevozno sredstvo ne vozi ob primernem času, ali če je bilo potrebno iz kakšnega drugega opravičenega vzroka opustiti vožnjo z javnim prevoznim sredstvom.

Ker priča ni navedla ali izkazala okoliščin, ki bi utemeljevale potrebo po opustitvi vožnje z javnim prevoznim sredstvom, ji je sodišče potne stroške za prihod na sodišče in nazaj priznalo v višini izdatkov za potovanje s potniškim vlakom. Iz podatkov na spletni strani Slovenskih železnic cena vozovnice na relaciji Maribor - Ljubljana, znaša 9,60 EUR, zato je upravičena do povračila potnih stroškov v znesku 19,20 EUR (2 x 9,60 EUR).

4. Po 12. členu Pravilnika ima zaposleni pravico do povrnitve nadomestila plače za odsotnost z dela zaradi vabila za pričo. Zaposlenemu izplača nadomestilo plače delodajalec, pri katerem je priča v delovnem razmerju, ki nato zahteva povrnitev izplačanega nadomestila plače od sodišča, ki vodi postopek (13. člen Pravilnika).

Delodajalec priče, Zdravstveni dom B., ..., je dne 12. 1. 2023 posredoval zahtevek za povračilo nadomestila plače za zaposleno pričo A. A., zaradi odsotnosti z dela dne 2. 12. 2022 v bruto znesku 235,73 EUR.

na podlagi drugega odstavka 13. člena Pravilnika, saj je priča uveljavila nadomestilo plače takoj po svojem zaslišanju na obravnavi.

5. Ob smiselni uporabi določbe drugega odstavka 68. člena ZDSS-1, po katerem v socialnih sporih stroške za izvedbo dokazov z izvedencem vedno nosi tožena stranka, je sodišče potne stroške in nadomestilo plače za izvedeno pričo, ki je osebna zdravnica tožnice in je bila zaslišana v povezavi s tožničinim zdravstvenim stanjem, naložilo v plačilo tožencu.

6. Po tretjem odstavku 242. člena ZPP je sodišče tožencu naložilo, da potne stroške in nadomestilo plače povrne v roku 8 dni po prejemu tega sklepa.

7. Po določbi 242. členom ZPP pritožba zoper ta sklep ne zadrži njegove izvršitve.

Gre za povračilo stroškov med njeno odsotnostjo z dela za 8 ur oz. 7,91 normirnih ur.

Ob upoštevanju, da je priča na zaslišanje prišla v Ljubljano iz Maribora, da čas potovanja z vlakom v eno smer traja več kot dve uri in pol ter da je bila priča na zaslišanje vabljena ob 11.00 in je narok trajal do 12.39.

Zakon o pravdnem postopku (1999) - ZPP  - člen 242.

Zakon o delovnih in socialnih sodiščih (2004) - ZDSS-1  - člen 68, 68/2.

Pravilnik o povrnitvi stroškov v pravdnem postopku (2003) - člen 5, 5/1, 9, 12, 13, 13/2.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.